
15 Φεβρουάριου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 26 


ΑΠΟΦΑΣΕΙΣ 

Αριθμ. 19731/201916 

Επανακαθορισμός της οριογραμμής αιγιαλού 
που είχε οριστικοποιηθεί με την αριθμ. 14008/ 
132512/04-09-2018 (ΦΕΚ 383/Δ72018) από¬ 
φαση του Συντονιστή Αποκεντρωμένης Δι¬ 
οίκησης Θεσσαλίας - Στ. Ελλάδας και καθο¬ 
ρισμός για πρώτη φορά της οριογραμμής 
παλαιού αιγιαλού σε τμήμα αυτού καθώς και εν 
μέρει επανακαθορισμός των οριογραμμών αιγι- 
αλού και παραλίας που είχαν καθοριστεί με την 
αριθμ. 8171/80898/19.06.2013 (ΦΕΚ 344/τ.Δ7 
05.07.2013)απόφαση της Γενικής Γραμματέως 
Αποκεντρωμένης Διοίκησης Θεσσαλίας - Στερεός 
Ελλάδας στην περιοχή Πλατάνας, Δ.Κ Κύμης, Δή¬ 
μου Κύμης - Αλιβερίου, Περιφερειακής Ενότητας 
Εύβοιας, στο εντός σχεδίου πόλης τμήμα και στο 
εντός ορίων οικισμού που εκτείνεται εκατέρωθεν 
του σχεδίου, λόγω εμφιλοχώρησης σφάλματος. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3852/2010 (Α' 87) περί «νέας αρ¬ 
χιτεκτονικής της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» και ιδίως τις 
διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

2. Τις διατάξεις των άρθρων 28 και 28 Α του 
ν. 4325/2015 «Εκδημοκρατισμός της διοίκησης - καταπο¬ 
λέμηση γραφειοκρατίας και ηλεκτρονική διακυβέρνηση. 
Αποκατάσταση αδικιών και άλλες διατάξεις»(ΦΕΚ 47/ 
Α711.05.2015),όπως το τελευταίο συμπληρώθηκε με 
τις διατάξεις του άρθρου 24 του ν. 4368/2016 «Μέτρα 
για την επιτάχυνση του κυβερνητικού έργου και άλλες 
διατάξεις» (ΦΕΚ 21/Α702.02.2016). 

3. Τις διατάξεις των άρθρων 1,2,3,4,5,6,7,8,9 του 
ν. 2971/2001 «Αιγιαλός, παραλία και άλλες διατάξεις» 
(ΦΕΚ 285/Α /19.12.2001), και όπως τα άρθρα 4,5,6 και 
7 τροποποιήθηκαν και ισχύουν με το άρθρου 11 του 
ν. 4281 /2014 (ΦΕΚ 160/Α708.08.2014), το άρθρο 27 του 
ν. 4321/2015 (ΦΕΚ 32/Α721.03.2015) και το άρθρο 62 
ν. 4403/2016 (ΦΕΚ 125/Α707.07.2016). 


4. Τις διατάξεις του ν. 3200/1955 «περί διοικητικής απο- 
κεντρώσεως», όπως αυτές τροποποιήθηκαν και ισχύουν 
σήμερα μετά ν.δ. 532/1970, β.δ. 704/1970, β.δ. 705/1970, 
β.δ. 192/1972, π.δ. 71/1984, π.δ. 347/1986, ν. 2026/1992 
καιπ.δ. 97/1993 

5. Την 1063649/790/Α0006/3.8.2004 απόφαση του 
Υπουργού Οικονομίας και Οικονομικών «Περί καταγρα¬ 
φής και διοικητικής κωδικοποίησης των αρμοδιοτήτων 
σε θέματα υπηρεσιών υπουργείου Οικονομίας και Οικο¬ 
νομικών που περιέρχονται στους Γενικούς Γραμματείς 
Περιφερειών κατά τις διατάξεις της παρ. 21 του άρθρου 
46 του ν. 3220/2004. 

6. Το 142/2017 π.δ. (ΦΕΚ 181/Α723.11.2017) "Οργανι¬ 
σμός Υπουργείου Οικονομικών". 

7. Τις διατάξεις των διατηρούμενων άρθρων του 
π.δ 284/88 «Οργανισμός Υπ. Οικονομικών». 

8. Τις διατάξεις της παρ. 21 του άρθρου 46 του 
ν. 3220/2004 (ΑΊ 5) «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 

9. ΤοΔ6Α 1022671 ΕΞ 2011/10.2.2011 έγγραφο του Υπ. 
Οικονομικών, σύμφωνα με το οποίο οι αρμοδιότητες του 
Υπουργού Οικονομικών, που περιήλθαν στους Γενικούς 
Γραμματείς των Περιφερειών (του ν. 2503/1997, ΑΊ 07), 
σύμφωνα με τις διατάξεις της παρ. 21 του άρθρου 46 του 
ν. 3220/2004 (ΑΊ5) και καταγράφονται στην υπ'αριθμ: 
1063649/790/Α0006/3.8.2004 απόφαση του Υπουργού 
Οικονομίας και Οικονομικών, ασκούνται από 1.1.2011, 
από τους Γενικούς Γραμματείς των Αποκεντρωμένων 
Διοικήσεων, σύμφωνα με τις διατάξεις του άρθρου 280 
του ν. 3852/2010 (Α'87). 

10. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(ΦΕΚ 131/Α728.06.2006),όπως τροποποιήθηκαν και 
ισχύουν. 

11. Τις διατάξεις του ν. 3861/2010 «Ενίσχυση της 
διαφάνειας με την υποχρεωτική ανάρτηση νόμων 

και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
Διαύγεια» και άλλες διατάξεις» (ΦΕΚ112/Α713.07.2010) 
όπως ισχύουν σήμερα. 

12. Τις διατάξεις του π.δ. 138/2010 (Α' 231) «περί οργα¬ 
νισμού Αποκεντρωμένης Διοίκησης Θεσσαλίας - Στερεάς 
Ελλάδας». 

13. Την 13917/26-05-2017 (Υ.Ο.Δ.Δ. 250) απόφαση του 
Υπουργού Εσωτερικών περί διορισμού Συντονιστή στην 
Αποκεντρωμένη Διοίκηση Θεσσαλίας - Στ. Ελλάδας. 

14. Την8171/80898/19.06.2013(ΦΕΚ344/Δ705.07.2013) 
απόφαση της Γενικής Γραμματέως Αποκεντρωμένης 
Διοίκησης Θεσσαλίας-Στερεάς Ελλάδας με θέμα: «Κα¬ 
θορισμός για πρώτη φορά των ορίων αιγιαλού-παλαι- 
ού αιγιαλού και δημιουργία ζώνης παραλίας στη θέση 
«Εκτός σχεδίου Πλατάνας», της Δ.Ε Πλατάνας του Δήμου 
Κύμης - Αλιβερίου του Ν.Εύβοιας. 

15. Την αριθμ. 14008/132512/04.09.2018 απόφαση του 
Συντονιστή της Αποκεντρωμένης Διοίκησης Θεσσαλί¬ 
ας Στερεάς Ελλάδας με θέμα: «Οριστικοποίηση προκα¬ 
ταρκτικής γραμμής αιγιαλού (ΠΟΑ) στην Π.Ε Εύβοιας», η 
οποία δημοσιεύτηκε στο ΦΕΚ 383/τ.Δ /28.09.2018. 

16. Την από 01.10.2018 έκθεση της κατά τα άρθρα 3,4 
του ν. 2971/19.12.2001 (ΦΕΚ 285/Α719.12.2001), όπως 
αντικαταστάθηκε με το άρθρο 11 του ν. 4281/2014, 
«Περί αιγιαλού και παραλίας» αρμόδιας Επιτροπής 
καθορισμού ορίων αιγιαλού και παραλίας (Ιο πρα¬ 
κτικό) για τον επανακαθορισμό της οριογραμμής 
αιγιαλού που είχε οριστικοποιηθεί με την αριθμ. 
14008/132512/04.09.2018(ΦΕΚ 383/Δ72018) απόφαση 
του Συντονιστή της Αποκεντρωμένης Διοίκησης Θεσσα¬ 
λίας - Στερεάς Ελλάδας και για τον καθορισμό για πρώ¬ 
τη φορά της οριογραμμής παλαιού αιγιαλού σε τμήμα 
αυτού καθώς και για τον μερικό επανακαθορισμό των 
οριογραμμών αιγιαλού και παραλίας που είχαν καθορι¬ 
στεί με την αριθμ. 8171/80898/19.06.2013 (ΦΕΚ 344/Δ7 
05.07.2013) απόφαση της Γενικής Γραμματέως Απο¬ 
κεντρωμένης Διοίκησης Θεσσαλίας -Στερεάς Ελλά¬ 
δας, στην οποία ελήφθη υπόψη το Φ.900/40/827227/ 
Σ.366/19-07-2015 εμπιστευτικό έγγραφο του ΓΕΕΘΑ με 
το οποίο καθορίζονται οι περιοχές που για λόγους εθνι¬ 
κής άμυνας και ασφάλειας πρέπει να εξαιρούνται από 
την ανάρτηση,από το οποίο προκύπτει ότι η υπό μελέτη 
περιοχή δεν εμπίπτει σε ζώνη της παρ. 6 του άρθρου 4 
του ν. 2971/2001 όπως τροποποιήθηκε και ισχύει από 
το άρθρο 11 του ν. 4281/2014. 

17. Το από 01.10.2018 υπόβαθρο ορθοφωτοχάρτη 
κλίμακας 1:1000 αποτελούμενο από δύο (2) πινακίδες, 
που συντάχθηκε από το Αυτοτελές Γραφείο Δημόσιας 
Περιουσίας Εύβοιας και συνοδεύει την έκθεση της προ- 
αναφερόμενης επιτροπής. 

18. Το 99561/23.11.2018 έγγραφο της Κτηματικής 
Υπηρεσίας Εύβοιας, με το οποίο ζητείται η έκδοση από¬ 
φασης. 

19. Τις διατάξεις του π.δ 111/2014 «Οργανισμός 
Υπουργείου Οικονομικών», αποφασίζουμε: 

Α. Επικυρώνουμε την από 01.10.2018 έκθεση της 
κατά το άρθρο 3 του ν. 2971/19.12.2001 αρμόδιας 
Επιτροπής καθορισμού ορίων αιγιαλού και παραλίας 


(ΙοΠρακτικό), που επανακαθόρισε την οριογραμμή αι- 
γιαλού που είχε οριστικοποιηθεί με την αριθμ. 14008/ 
132512/04.09.2018(ΦΕΚ 383/Δ72018) απόφαση του 
Συντονιστή της Αποκεντρωμένης Διοίκησης Θεσσαλί¬ 
ας -Στερεάς Ελλάδας και καθόρισε για πρώτη φορά την 
οριογραμμή του παλαιού αιγιαλού σε τμήμα αυτού και 
επίσης επανακαθόρισε εν μέρει τις οριογραμμές αιγια- 
λού και παραλίας που είχαν καθοριστεί με την αριθμ. 
8171/80898/19.06.2013 (ΦΕΚ 344/Δ705.07.2013) απόφα¬ 
ση της Γενικής Γραμματέως Αποκεντρωμένης Διοίκησης 
Θεσσαλίας - Στερεάς Ελλάδας στην περιοχή Πλατάνας 
της Δ.Κ Κύμης του Δήμου Κύμης - Αλιβερίου της Περι¬ 
φερειακής Ενότητας Εύβοιας στο εντός σχεδίου πόλης 
τμήμα και στο εντός ορίων οικισμού που εκτείνεται εκα¬ 
τέρωθεν του σχεδίου, λόγω εμφιλοχώρησης σφάλματος 
και με επισπεύδοντα τη Δ/νση Τεχνικών Έργων Περιφε¬ 
ρειακής Ενότητας Εύβοιας, καθώς και το από 01.10.2018 
υπόβαθρο ορθοφωτοχάρτη κλίμακας 1:1000, αποτελού¬ 
μενο από δύο (2) πινακίδες, που τη συνοδεύει. 

Β. Στο υπόβαθρο ορθοφωτοχάρτη η αρμόδια επιτροπή: 

1) Επανακαθορίζει την οριογραμμή του αιγιαλού 
που οριστικοποιήθηκε για πρώτη φορά με την αριθμ. 
14008/132512/04.09.2018(ΦΕΚ 383/τ.Δ72018)απόφαση 
του Συντονιστή της Αποκεντρωμένης Διοίκησης Θεσσα¬ 
λίας - Στερεάς Ελλάδας περί «Οριστικοποίησης προκα¬ 
ταρκτικής γραμμής αιγιαλού (ΠΟΑ) στην Π.Ε Εύβοιας», 
με κόκκινη συνεχή πολυγωνική γραμμή με στοιχεία 

1,2,.35,36 της οποίας οι κορυφές εξασφαλίζονται 

με συντεταγμένες εξαρτημένες από το κρατικό τριγωνο¬ 
μετρικό δίκτυο σε εγκάρσια Μερκατορική προβολή στο 
Ελληνικό Γεωδαϊτικό Σύστημα Αναφοράς 1987 (ΕΓΣΑ '87). 

2) Δεν καθορίζει στο τμήμα αυτό οριογραμμή παρα¬ 
λίας καθώς εξασφαλίζεται μέσω της παραλιακής επαρ¬ 
χιακής οδού η επικοινωνία της ξηράς με τη θάλασσα 
και αντίστροφα. 

3) Αποφαίνεται ότι σε τμήμα της περιοχής αυτής υπάρ¬ 
χει παλαιός αιγιαλός και καθορίζει αυτόν με μπλε συνε¬ 
χή πολυγωνική γραμμή με στοιχεία 1 ”, 2”, 3”, 4”, της 
οποίας οι κορυφές εξασφαλίζονται με συντεταγ- μένες 
εξαρτημένες από το κρατικό τριγωνομετρικό δίκτυο σε 
εγκάρσια Μερκατορική προβολή στο Ελληνικό Γεωδαϊ- 
τικό Σύστημα Αναφοράς 1987 (ΕΓΣΑ '87). Ο παλαιός αι- 
γιαλός χαράσσεται έτσι ώστε να περιλαμβάνονται εντός 
αυτού οι άγονες, αμμώδεις, ακαλλιέργητες και χωρίς ίχνη 
νομής και κατοχής εκτάσεις, όπως αυτές παρατηρούνται 
στις Α/Φ1945 και 1960 καθώς και σε παλαιές φωτογραφί¬ 
ες αρχείου και οι οποίες αποτελούν την εγκαταληφθείσα 
κοίτη του ρέματος Μέλανα. 

4) Επανακαθορίζει μερικώς τις οριογραμμές αιγιαλού 
και παραλίας που είχαν καθοριστεί για πρώτη φορά 
με την αριθμ. 8171/80898/19.06.2013 (ΦΕΚ 344/τ.Δ7 
05.07.2013) απόφαση Γ.Γ Αποκεντρωμένης Διοίκησης 
Θεσσαλίας - Στερεάς Ελλάδας ως εξής: 

α. Την οριογραμμή του αιγιαλού με κόκκινη συνεχή 

πολυγωνική γραμμή με στοιχεία 36,37,.,42 της οποίας 

οι κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαϊτικό Σύστη¬ 
μα Αναφοράς 1987 (ΕΓΣΑ '87). Η κορυφή 36 αντικαθιστά 

την κορυφή 14 του αρχικού καθορισμού και η κορυφή 
42 ταυτίζεται με την κορυφή 7 του αρχικού καθορισμού. 

β. Την οριογραμμή της παραλίας με κίτρινη συνεχή 
πολυγωνική γραμμή, με στοιχεία 1 ',2', 8',9', της οποί¬ 
ας οι κορυφές εξασφαλίζονται με συντεταγμένες από 
το κρατικό τριγωνομετρικό δίκτυο σε Εγκάρσια Μερ- 
κατορική Προβολή στο Ελληνικό Γεωδαϊτικό Σύστημα 
Αναφοράς 1987 (ΕΓΣΑ '87). Η κορυφή 1' αντικαθιστά 
την κορυφή 14'του αρχικού καθορισμού και η κορυφή 
9'ταυτίζεται με την κορυφή 7'του αρχικού καθορισμού. 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δέκα (10) μέτρων από την 
οριογραμμή του αιγιαλού, για να εξυπηρετηθούν οι σκο¬ 
ποί της παρ. 2 του άρθρου 1, της παρ. 3 του άρθρου 2 
καιτηςπαρ. 1 του άρθρου 7 του ν. 2971/2001. 

Η ισχύς της παρούσας αρχίζει με τη δημοσίευσή της 
στο Φύλλο Εφημερίδας της Κυβερνήσεως. 

Η απόφαση αυτή με την έκθεση της Επιτροπής και 
το υπόβαθρο ορθοφωτοχάρτη, να δημοσιευθούν στην 
Εφημερίδα της Κυβέρνησης. 

Λάρισα 24 Ιανουάριου 2019 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ - ΠΑΡΑΛΙΑΣ ΚΑΙ ΠΑΛΑΙΟΥ ΑΙΓΙΑΛΟΥ 
1 ο Π ΡΑΚΤΙΚΟ ΤΗΣ ΣΥΝΕΔΡΙΑΣΗΣ ΤΗΣ 01 /10/2018 

Στη Χαλκίδα σήμερα την 1 η Οκτωβρίου 2018, ημέρα 
Δευτέρα, 

Η Επιτροπή καθορισμού ορίων αιγιαλού-παραλίας- 
παλαιού αιγιαλού, η σύνθεση της οποίας καθορίστηκε 
βάσει των διατάξεων του άρθρου 3 του ν. 2971/2001 
«περί αιγιαλού-παραλίας και άλλες διατάξεις» και συ¬ 
γκροτήθηκε με την αριθμ. 7568/73082/30-05-2018 
απόφαση του Συντονιστή Αποκεντρωμένης Διοίκησης 
Θεσσαλίας - Στερεάς Ελλάδας, όπως τροποποιήθηκε με 
την αριθμ. οικ. 10423/ 100596/05-07-2018 όμοια από¬ 
φαση, αποτελούμενη από τους: 

1. Μπούρικα Αθηνά, διπλωματούχο αγρονόμο-τοπο- 
γράφο μηχανικό ΠΕ/Α, Προϊσταμένη της Κτηματικής 
Υπηρεσίας Εύβοιας, σαν Πρόεδρο, 

2. Προκάκη Δημήτριο, διπλωματούχο αγρονόμο-τοπο- 
γράφο μηχανικό ΠΕ/Α, υπάλληλο της Κτηματικής Υπη¬ 
ρεσίας Εύβοιας, σαν μέλος, 

3. Πολυχρονίου Γεώργιο, πλωτάρχη Λ.Σ., Λιμενάρχη 
του Λ/Χ Κύμης, σαν μέλος, 

4. Δεληκώστα Αικατερίνη, πτυχιούχο τοπογράφο μη¬ 
χανικό ΤΕ/Α, Αναπληρώτρια Προϊσταμένη της Υπηρεσίας 
Δόμησης, του Δήμου Κύμης - Αλιβερίου, σαν αναπληρω¬ 
ματικό μέλος (κωλυομένου του τακτικού μέλους Καραβά 
Τριανταφυλλιάς), 

5. Δ/ντή Π ΕΧΩ Αποκεντρωμένης Διοίκησης Θεσσαλίας- 
Στ. Ελλάδας ή νόμιμο αναπλ/τή (αν και προσκλήθηκε 
νόμιμα δεν προσήλθε) Παρουσία και της γραμματέως 
της Επιτροπής Πουρνή Παναγιώτας, εφοριακού ΠΕ/Α, 
υπαλλήλου της Κτηματικής Υπηρεσίας Εύβοιας, Συνήλθε 


στα γραφεία της Κτηματικής Υπηρεσίας Ν. Εύβοιας 
μετά από την αριθμ. 80943/18-09-2018 πρόσκληση της 
Προέδρου της, για να γνωμοδοτήσει επί της υπόθεσης 
επανακαθορισμού της οριογραμμής αιγιαλού, που 
είχε οριστικοποιηθεί με την αριθμ. 14008/132512/ 
04-09-2018 (ΦΕΚ 383/Δ72018) απόφαση του Συντονιστή 
Αποκεντρωμένης Διοίκησης Θεσσαλίας-Στ. Ελλάδας και 
καθορισμού παλαιού αιγιαλού σε τμήμα αυτού καθώς 
και επανακαθορισμού των οριογραμμών αιγιαλού 
και παραλίας, που είχαν καθοριστεί με την αριθμ. 
8171/80898/19-06-2013 (ΦΕΚ 344/Δ705-07-2013) 
απόφαση Γ.Γ. Αποκεντρωμένης Διοίκησης Θεσσαλίας - 
Στ. Ελλάδας, στην περιοχή Πλατάνας, Δ.Κ. Κύμης, Δήμου 
Κύμης-Αλιβερίου, Π.Ε. Εύβοιας, στο εντός σχεδίου πόλης 
τμήμα και στο εντός ορίων οικισμού, που εκτείνεται 
εκατέρωθεν του σχεδίου, λόγω εμφιλοχώρησης 
σφάλματος. 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης. 

Η Επιτροπή αφού έλαβε υπόψη 

1. Το αριθμ. 97832/1824/Φ.Ε./11-05-2017 έγγραφο 
τμ. Συγκοινωνιακών Έργων της Δ/νσηςΤεχνικών Έργων 
Π.Ε. Εύβοιας, με το οποίο διαβιβάζεται τοπογραφικό 
διάγραμμα και ζητείται ο καθορισμός των ορίων αιγια- 
λού παραλίας, στην πιο πάνω περιοχή, προκειμένου, να 
καταστεί δυνατή η ολοκλήρωση της οριστικής μελέτης 
των έργων ακτομηχανικής προστασίας του παραλιακού 
οικισμού της Πλατάνας Κύμης, μελέτη που έχει ήδη ανα¬ 
τεθεί, με επιβλέπουσατην ενδιαφερόμενη Υπηρεσία. 

2. Τιςδιατάξειςτουν.2971/2001 (ΦΕΚ285/τ.Α'/19-12-01) 
«περί αιγιαλού-παραλίας», όπως τροποποιήθηκε, συ¬ 
μπληρώθηκε και ισχύει καθώς και της αριθμ. 1089532πε/ 
8205πε/Β0010/20-04-05 κοινή υπουργική απόφαση 
Υπουργών Οικονομίας και Οικονομικών και ΠΕΧΩΔΕ 
«περί στοιχείων καθορισμού αιγιαλού και παραλίας». 

3. Τις διατάξεις του άρθρου 11 του ν. 4281/2014 
(ΦΕΚ 160/τ.Α'/2014), με τις οποίες αντικαταστάθηκαν, 
τροποποιήθηκαν και συμπληρώθηκαν οι διατάξεις των 
άρθρων 4,5, 6 και 7 του ν. 2971/2001. 

4. Το αριθμ. Φ.900/40/827227/Σ.366/19-07-2015 εμπι- 
στευτικό έγγραφο του ΓΕΕΘΑ, με το οποίο καθορίζονται 
οι περιοχές που για λόγους εθνικής άμυνας και ασφά¬ 
λειας πρέπει να εξαιρούνται από την ανάρτηση, από το 
οποίο προκύπτει ότι η υπό μελέτη περιοχή δεν εμπίπτει 
σε ζώνη της παρ. 6 του άρθρου 4 του ν. 2971/2001, 
όπως τροποποιήθηκε και ισχύει από το άρθρο 11 του 
ν. 4281/2014. 

5. Το αριθμ. 4402/24-08-2017 έγγραφο του Αυτοτε¬ 
λούς Γραφείου Δ.Π. Εύβοιας, Περιφερειακής Δ/νσης 
Δημόσιας Περιουσίας Θεσσαλίας - Στ. Ελλάδας, με το 
οποίο διαβιβάστηκε η υπόθεση προς την ΔΙ.ΠΕ.ΧΩ.ΣΧ. 
Στ. Ελλάδας της Αποκεντρωμένης Διοίκησης Θεσσαλί¬ 
ας-Στ. Ελλάδας, προκειμένου να προβεί στον προσδιο¬ 
ρισμό της νομίμως διαμορφωμένης γραμμής δόμησης, 
κατ'εφαρμογή των διατάξεων της παρ. 5 του άρθρου 7 
ν. 2971/2001 καθώς τμήμα της υπό καθορισμό περιοχής, 
που εκείνεται εκατέρωθεν του σχεδίου πόλης Πλατάνας, 
βρίσκεται εντός ορίων οικισμού. 

6. Το αριθμ. 1010/48529/04-04-2018 έγγραφο της 

ΔΙ.ΠΕ.ΧΩ.ΣΧ. Στ. Ελλάδας της Αποκεντρωμένης Διοίκη¬ 
σης Θεσσαλίας - Στ. Ελλάδας και το διάγραμμα που τη 
συνοδεύει, επί του οποίου προσδιορίστηκε η νομίμως 
διαμορφωμένη γραμμή δόμησης στην περιοχή του οι¬ 
κισμού Πλατάνας. 

7. Την αριθμ. 14008/132512/04-09-2018 (ΦΕΚ 383/Δ') 
απόφαση του Συντονιστή Αποκεντρωμένης Διοίκησης 
Θεσσαλίας - Στ. Ελλάδας, περί οριστικοποίησης προκα¬ 
ταρκτικής γραμμής αιγιαλού (Π.Ο.Α.) στην Π.Ε. Εύβοιας, 
τμήμα της οποίας επανακαθορίζεται με την παρούσα 
από την κορυφή 1 έως 36, με συντεταγμένες όπως ανα¬ 
γράφονται στο υπόβαθρο ορθοφωτοχάρτη που τη συ¬ 
νοδεύουν. 

Η Επιτροπή δεν συμφωνεί με την Π.Ο.Α., όπως αυτή 
έχει τεθεί από την ΕΚΧΑ Α.Ε., επί των ψηφιακών ορθο- 
φωτοχαρτών, που έχουν διαβιβαστεί στην Κτηματική 
Υπηρεσία Εύβοιας και οριστικοποιήθηκαν με την ως άνω 
απόφαση, καθώς αυτή έχει χαραχθεί εσφαλμένα χωρίς 
να έχουν ληφθεί υπόψη τα στοιχεία για τον καθορισμό 
των οριογραμμών όπως αυτά προβλέπονται στο άρθρο 
9 του ν. 2971/2001 αλλά και οι ιδιαίτερες συνθήκες που 
επικρατούν στην υπό καθορισμό περιοχή και διαπιστώ¬ 
θηκαν κατά την επιτόπια αυτοψία μας, όπως αναλύονται 
εκτενώς παρακάτω. 

8. Το αριθμ. 12498/28-08-2018 έγγραφο του Δήμου Κύ¬ 
μης - Αλιβερίου, με το οποίο χορηγούνται στοιχεία τόσο 
για την επαρχιακή οδό, που διέρχεται από την εξεταζό¬ 
μενη περιοχή, όσο και για τις εγκεκριμμένες χωροταξικές 
κατευθύνσεις και χρήσεις γης. Ειδικότερα αναφέρεται 
ότι ο οικισμός της Πλατάνας είναι προϋφιστάμενος του 
έτους 1923, με υφιστάμενη παραλιακή οδό, που ήδη από 
τη δεκαετία του έτους 1940 άρχισε η αντιστήριξή της 
με κατασκευή κρηπιδότοιχου, στέψης 0,50 μ. και βάση 
(πόδα) 1,20 μ., ώστε να προστατευθεί από τους προσπί- 
πτοντες κυματισμούς. 

Η οδός αυτή έχει χαρακτηρισθεί ως η υπ' αριθμ. 8 
επαρχιακή (Χάνια Αυλωναρίου - Οξύλιθος-Παραλία 
Κύμης δι' Ορίου) για το Ν. Εύβοιας, σύμφωνα με το 11/ 
06-021956 Β.Δ. (ΦΕΚ47/τ.Α'/08-02-1956) και έχει κατατα¬ 
χθεί με την αριθμ. ΔΜΕΘ/ε/ο/266/09-03-1995 (ΦΕΚ 293/ 
Β'/17-04-1995) υπουργική απόφαση ΠΕΧΩΔΕ στο Πρω¬ 
τεύον Επαρχιακό Οδικό Δίκτυο του Νομού Εύβοιας. Το 
γεγονός αυτό επιβεβαιώνεται και με το αριθμ. 193552/ 
4537/28-08-2018 έγγραφο της Δ/νσηςΤεχνικών Έργων 
Π.Ε. Εύβοιας, αρμόδιας Υπηρεσίας για το εθνικό και 
επαρχιακό δίκτυο, με την επισήμανση ότι για τη συντή¬ 
ρηση των τμημάτων των ε.ο. που βρίσκονται εντός ορί¬ 
ων οικισμού, αρμοδιότητα έχει ο εκάστοτε Δήμος στον 
οποίο ανήκουν, σύμφωνα μετιςπαρ.Α3 και Α7 της αριθμ. 
44070/2194 (ΦΕΚ 270/ΑΑΠΘ/1006-2009) απόφασης Γ.Γ. 
Περιφέρειας Στ. Ελλάδας. 

9. Την αριθμ. 1999/2017 απόφαση ΣΤΕ, με την οποία 
ακυρώθηκε εν μέρει επικυρωτική απόφαση καθορισμού 
ορίων αιγιαλού-παραλίας-παλ. αιγιαλού καθώς δεν ελή- 
φθη υπόψη κατά τον καθορισμό αυτό υφιστάμενο τε¬ 
χνικό έργο και συγκεκριμένα επαρχιακή οδός που είχε 
χαρακτηριστεί από το έτος 1956 με Β.Δ. και είχε ενταχθεί 
στο επαρχιακό δίκτυο της χώρας ως πρωτεύον επαρχια¬ 
κό δίκτυο, καθώς κρίθηκε ότι είναι τεχνικό έργο νομίμως 
υφιστάμενο, κατά την έννοια του νόμου, το οποίο θα 


έπρεπε να ληφθεί υπόψη κατά τον καθορισμό του αιγι- 
αλού, ανεξαρτήτως εάν για την αρχική κατασκευή του 
ή για την τυχόν μεταγενέστερη βελτίωσή του υπήρχε ή 
όχι γνωμοδότηση του ΓΕΝ. 

10. Το από 01-10-2018 υπόβαθρο ορθοφωτοχάρτη της 
υπό καθορισμό περιοχής, που έχει συνταχθεί σε κλίμακα 
1:1000 σε δύο (2) πινακίδες, σε συνδυασμό με την από 
Μαϊου 2017 επίγεια τοπογραφική αποτύπωση του Μ. 
Ανδρούλη, τοπογράφου μηχανικού, που συντάχθηκε σε 
κλίμακα 1:500 σε τρεις (3) πινακίδες, η οποία υποβλή¬ 
θηκε και συνοδεύει την αίτηση τηςΔ.Τ.Ε.Π.Ε. Εύβοιας. 

11. Την από επιτόπιο μετάβαση των μελών της Επι¬ 
τροπής, κατά την 09-08-2018, μετά την αριθμ. 70144/ 
07-08-2018 πρόσκληση της Προέδρου της, σχηματι- 
σθείσα αντίληψη για το πλάτος της βρέχόμενης ζώνης 
της ξηρός και άλλα συναφή στοιχεία που προβλέπονται 
από το άρθρο 9 του ν. 2971/2001 και ειδικότερα: α) τη 
γεωμορφολογία του εδάφους: 

ι. η υπό εξέταση περιοχή εκτείνεται σε μήκος 1,4 χλμ. 
στον παραλιακό οικισμό της Πλατάνας που βρίσκεται 
νοτιοανατολικά της Κύμης, στο κέντρο των ανατολικών 
παραλίων της νήσου Εύβοιας. Στο θαλάσσιο μέτωπο της 
ευρύτερης περιοχής, από το Στόμιο μέχρι την Πλατάνα 
έως και τον οικισμό της παραλίας Κύμης, αναπτύσσεται 
σήμερα ο βασικός οδικός άξονας (ε.ο.) προσπέλασης 
προς το λιμάνι της Κύμης από το εθνικό δίκτυο (Χαλκίδα- 
Λέπουρα). Η παραλιακή αυτή οδός έχει κατασκευαστεί 
κατά μήκος της παράκτιας ζώνης και για την αντιστήριξη 
και προστασία της έχουν κατασκευαστεί προς τα κατά- 
ντη διάφορα έργα (πασσαλότοιχοι, αναβαθμοί, τοιχία 
από άοπλο και οπλισμένο σκυρόδεμα κ.λπ..) με αποτέλε¬ 
σμα να έχει περιοριστεί έως μηδενιστεί το εύρος της φυ¬ 
σικής ακτής, που άλλοτε εκτεινόταν με μεγαλύτερο εύ¬ 
ρος. Εκατέρωθεν της εντός σχεδίου περιοχής υφίστανται 
δύο προβλήτες, η βόρεια μήκους 140 μ. περίπου (παρά 
της κορυφής 34 του αιγιαλού) και η νότια κεκαμμένη επί 
μήκους 60μ. περίπου (μεταξύ των κορυφών 12 και 13 του 
αιγιαλού). Στην περιοχή εκβάλλει το ρέμα Μέλας ή ποτα¬ 
μός Μέλας, μήκους 8 χλμ., που πηγάζει από ένα δίκτυο 
μικρών ρεμάτων που δημιουργείται στους ανατολικούς 
πρόποδες του μικρού όρους Μαυροβούνιου με κατεύ¬ 
θυνση από τα βόρεια προς τα νότια αρχικά και από τα 
δυτικά προς τα ανατολικά στη συνέχεια μέχρι την εκβολή 
του, που περικλείεται μεταξύ των κορυφών 6 έως 12 του 
αιγιαλού. Μικρότερα ρέματα εκβάλλουν, μέσω σωληνω¬ 
τών οχετών μεταξύ των κορυφών 2 και 3 του αιγιαλού 
και μεταξύ των κορυφών 30 και 31 του αιγιαλού, λίγο 
νοτιότερα από τον βόρειο προβλήτα. Ειδικότερα η μορ¬ 
φολογία της ακτής της εξεταζόμενης περιοχής συνίστα- 
ται από την κορυφή 1 έως 4 του αιγιαλού, από αμμώδη 
αμμοχαλικώδη ακτή, μεταβλητού εύρους από 6 έως 12 
μέτρα, από την κορυφή 4 έως 12 του αιγιαλού (από 6 έως 
12 δέλτα ρ. Μέλανα) από αμμώδη-αμμοχαλικώδη ακτή, 
με έντονη παρουσία υδροχαρούς βλάστησης (καλαμιώ¬ 
νων κ.λπ..), μεταβλητού εύρους από 6 έως 15 μέτρα, από 
κορυφή 12 έως 13 του αιγιαλού από κρηπιδώσεις, από 13 
έως 18 του αιγιαλού από τοίχους αντιστήριξης της ε.ο., 
που καταλήγουν κατακόρυφα στη θάλασσα με μηδενικό 
εύρος φυσικής ακτής και ύψη στέψης των τοιχείων από 2 

έως 3 μ. περίπου (επί του πεζοδρομίου, κατάντη της ε.ο., 
το οποίο παρουσιάζει καθιζήσεις, μέχρι τα τοιχεία έχουν 
κατασκευαστεί αυθαίρετα σκιάδια), από κορυφή 18 έως 
22 του αιγιαλού από τοίχους αντιστήριξης (και σκιάδια) 
και στα κατάντη αυτών αμμώδης-αμμοχαλικώδης ακτή, 
εύρους από 0 έως 8 μ., από κορυφή 22 έως 27 του αιγια- 
λού από φερτούς ογκολίθους θωράκισης και προστασίας 
της ε.ο. μέσου εύρους 4-5μ., από την κορυφή 27 έως 36 
του αιγιαλού από αμμώδη- αμμοχαλικώδη ακτή εύρους 
από 5 έως 19 μ. (προσάμμωση συνεπεία της κατασκευ¬ 
ής του αυθαίρετου προβλήτα) και από την κορυφή 36 
έως 42 του αιγιαλού εν μέρει από αμμοχαλικώδη ακτή 
εύρους 4 μ. και εν συνεχεία από βραχώδη πρανή. 

ιι. η μορφολογία της συνεχόμενης της ακτής περιο¬ 
χή, ανάντη της ε.ο., που δομείται γεωλογικά από σχη¬ 
ματισμούς του νεογενούς, είναι έντονη (μορφολογικές 
κλίσεις 15 έως 25%) ενώ οι απολήξεις της στη θάλασσα 
διαμορφώνουν σε κάποιες των περιπτώσεων σχεδόν 
κατακόρυφα πρανή. Οι γεωλογικοί σχηματισμοί στις 
εκβολές του ρέματος Μέλανα συνίστανται από αποθέ¬ 
σεις παράκτιες, ποτάμιες, δελταϊκές τεναγών, δηλαδή 
άμμοι-άργιλοι-αρχιλούχοι άμμοι και αμμούχοι άργιλοι 
κατά κανόνα λεπτομερείς και χαλαροί. Έντονη οικιστι¬ 
κή δραστηριότητα παρουσιάζεται στην περιοχή με αμ¬ 
φιθεατρική διάταξη, καθώς η περιοχή διέπεται από τις 
εντός σχεδίου και εντός ορίων οικισμού πολεοδομικές 
διατάξεις. Το μεγαλύτερο τμήμα της ε.ο., που διασχίζει 
κατά μήκος παραλιακά την Πλατάνα, έχει υποσκαφεί 
από τους προσπίπτοντες κυματισμούς και σε ορισμέ¬ 
να σημεία έχουν διαρρηχθεί οι τοίχοι αντιστήριξης και 
έχουν προκληθεί στο οδόστρωμα καθιζήσεις και ρηγ- 
ματώσεις, καθιστώντας τον επικίνδυνο για τη διέλευση 
τροχοφόρων και πεζών. Σε κάποιο σημείο του δε έχουν 
τοποθετηθεί από τον οικείο Δήμο και τα απαιτούμενα 
μέσα απαγόρευσης της κυκλοφορίας (από κορυφή 17 
έως 18 του αιγιαλού). 

ιιι.Το φυσικό όριο βλάστησης στην περιοχή των κρη- 
πιδώσεων είναι σχεδόν ανύπαρκτο κατάντη της ε.ο., η 
όποια δε ελάχιστη βλάστηση μπορεί να χαρακτηριστεί 
ως φρυγανοειδής κυρίως χαμηλή ποώδης (αγριόχορτα). 
Στις εκβολές του ρέματος Μέλανα παρατηρείται παρό¬ 
χθια βλάστηση (καλαμιώνες κ.λπ..), 

β) το γεγονός ότι στην περιοχή δεν εντοπίστηκαν πα¬ 
ράκτιοι φυσικοί πόροι, 

γ) τα πορίσματα από την εκτίμηση των μετεωρολογι¬ 
κών στοιχείων της περιοχής και ειδικότερα από τα ανε- 
μολογικά στοιχεία που προέρχονται από μακροχρόνιες 
παρατηρήσεις της περιόδου 1955-1988 του μετεωρο¬ 
λογικού σταθμού της Κύμης, από τα οποία προκύπτουν 
ότι οι επικρατούντες άνεμοι στην περιοχή είναι οι Β. με 
συχνότητα 34,5% και ακολουθούν οι ΒΔ και οι Δ (16,9 και 
15,4% αντιστοίχως). Δεσπόζοντες άνεμοι είναι οι ΒΔ, Β 
και Ν με ένταση 9 ΒθθυίοιΊ πλην όμως οι άνεμοι Δ, ΝΔ, ΒΔ 
πνέουν στην περιοχή από την πλευρά της χέρσου και ως 
εκ τούτου δεν την επηρεάζουν, αντίθετα όλοι οι λοιποί 
άνεμοι από Β, Β.Α., Α., ΝΑ και Ν. διευθύνσεων επηρεάζουν 
την περιοχή από άποψη κυματισμού και λαμβάνονται 
υπόψη στην εκτίμηση του μέγιστου κύματος, 

δ) η μορφολογία του πυθμένα συνίσταται από πέτρες 
και άμμο, με ήπιες κλίσεις και μεσαία βάθη κοντά στην 


ακτή, με την ισοβαθή των 10 μέτρων να βρίσκεται μέ¬ 
χρι 300μ. από αυτή, όπως προκύπτει από το χάρτη ΓΥΣ 
1:50.000, ενώ βράχοι κάτω από την επιφάνεια της θά¬ 
λασσας βρίσκονται κατά διαστήματα σε μικρή απόσταση 
ανοιχτά των παραλίων του, 
ε) τον τομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγά¬ 
λο ανάπτυγμα πελάγους, που σε συνδυασμό με τα προα- 
ναφερθέντα στοιχεία της μορφολογίας του πυθμένα και 
των ανέμων που την επηρεάζουν να αναμένεται μεγάλη 
ένταση κυματικού πεδίου. Όταν επικρατούν βόρειοι και 
νότιοι άνεμοι δημιουργείται κυματισμός ύψους 2 μέχρι 
και 4 μέτρων και η στάθμη της θάλασσας ανεβαίνει ή 
κατεβαίνει κατά 0,6 μέτρα όταν πνέουν νότιοι ή βόρειοι 
άνεμοι αντίστοιχα. Ρεύματα παρουσιάζονται στην Άκρα 
Κύμη, εσωτερικά των προς τα Β.Δ. των βραχονησίδων 
Πλατειά και Κοίλη, τα οποία κατευθύνονται προς τα Ν.Α. 
και είναι κατά το πλείστον ισχυρά. Με ισχυρούς βόρειους 
ανέμους Β.Δ. της βραχονησίδας Πρασούδα έχουν παρα¬ 
τηρηθεί ρεύματα ανατολικής κατεύθυνσης και ταχύτη¬ 
τας ενός περίπου κόμβου. Περίπου 15 μίλια Α.-Ν.Α. της 
παραπάνω βραχονησίδας, με ισχυρούς βορειοδυτικούς 
ανέμους, έχουν παρατηρηθεί ρεύματα νοτιανατολικής 
κατεύθυνσης και ταχύτητας 1,25 κόμβων (στοιχεία από 
Πλοηγό 2011/Δ'Έκδοση/Γ'Τόμο). 
στ) την ύπαρξη τεχνικών έργων που συνίστανται σε: 
ι. έργα οδοποιίας, που έχουν εκτελεστεί κατά το πα¬ 
ρελθόν για τη διαπλάτυνση βελτίωση και προστασία της 
επαρχιακής οδού από τους προσπίπτοντες κυματισμούς, 
ώστε να επιτευχθεί μεγαλύτερη ασφάλεια κυκλοφορίας 
για να μπορεί να εξυπηρετηθεί ο κυκλοφοριακός φόρτος 
που υπάρχει λόγω του λιμανιού της Κύμης. Το μεγαλύτε¬ 
ρο τμήμα της παραλιακής οδού υφίσταται τουλάχιστον 
από το έτος 1945, όπως παρατηρείται και στην αεροφω¬ 
τογραφία λήψης 1945 και έχει χαρακτηρισθεί ως επαρ¬ 
χιακή δυνάμει του αριθμ. 11/06-02-1956 Β.Δ. (ΦΕΚ 47/ 
Α/08-02-1956) «περί καθορισμού των επαρχιακών 
οδών του Νομού Εύβοιας κατά τις διατάξεις του Νόμου 
3155/1955 περί κατασκευής και συντηρήσεως οδών», 
θεωρείται νόμιμα υφιστάμενο και ως εκ τούτου λαμβάνε- 
ται υπόψη κατά τον καθορισμό του αιγιαλού, κατ'εφαρ¬ 
μογή των διατάξεων της παρ.1 περιπτ.στ του άρθρου 9 
του ν. 2971/2001, σε συνδυασμό με την αριθμ. 1999/ 
2017 απόφαση ΣΤΕ. 

ιι. προβλήτα κεκαμμένο πέτρινο, μήκους 60 μ. και πλά¬ 
τους 6μ. περίπου, προς νότο της εξεταζόμενης περιοχής, 
ο οποίος θεωρείται νομίμως υφιστάμενος καθώς υφίστα- 
ται ήδη από το τέλος του 19ου αι. (περί το έτος 1870) και 
εξυπηρετούσε την μεταφορά λιγνίτη δια μέσου ιππήλα¬ 
του σιδηροδρόμου τύπου ΌθεθυνίΙΙθ (με σιδηροτροχιές 
πλάτους 0,60 μ.), ο οποίος αρχόταν από λειτουργούν, την 
εποχή εκείνη, Λιγνιτορυχείο, που διατηρούσε τις εγκα¬ 
ταστάσεις του πάνω από την περιοχή της Πλατάνας και 
κατέληγε στον προβλήτα αυτό. 

ιιι. προβλήτα από λιθοριππή, μήκους 140 μ. και μέ¬ 
σου πλάτους 8 μ. περίπου, ο οποίος έχει κατασκευαστεί 
αυθαίρετα δημιουργώντας ακτομηχανικά προβλήματα 
στην ευρύτερη περιοχή δηλαδή προσάμμωση εκατέρω¬ 
θεν αυτού και διάβρωση στην νοτιότερη πλευρά κατά 

μήκος της παραλιακής οδού με τέτοιο τρόπο ώστε τα 
από χρόνια κατασκευασμένα πέτρινα τοιχεία αντιστήρι¬ 
ξης της οδού να καταλήγουν κάθετα στη θάλασσα χωρίς 
να υφίσταται πλέον η φυσική αμμώδης ακτή, όπως αυτή 
παρατηρείται στην Α/Φ φωτοληψίας 1945 και σε παλαιές 
φωτογραφίες Αρχείου που μας έχουν υποβληθεί. 

Επομένως αν και τα προαναφερόμενα έργα στις παρ. 
στ.ι. και ιι. θεωρούνται νόμιμα η οριογραμμή του αιγιαλού 
τίθεται, λόγω της διάβρωσης που έχει πραγματοποιηθεί, 
εκεί που σήμερα φτάνει η ανάβαση του κύματος, όπως 
διαπιστώθηκε από την επιτόπια αυτοψία μας, η οποία 
διενεργήθηκε με συνθήκες πνεόντων βορείων ανέμων 
έντασης 6ΒΡ και όπως άλλωστε προκύπτει από τον ορι¬ 
σμό του αιγιαλού κατ'άρθρο 1 παρ.1 ν. 2971/2001. 

ιν. έργα στο ρέμα Μέλανα: 

- έχει κατασκευαστεί από τη Νομαρχία Εύβοιας αντι- 
πλημμυρικό τοιχείο από οπλισμένο σκυρόδεμα, με ύψος 
στέψης περίπου 2 μ., το οποίο έχει κατασκευαστεί στο 
προς βορράν όριο της κοίτης του, η δε παληά του κοί¬ 
τη, όπως αυτή παρατηρείται στη φυσική της κατάσταση 
στις Α/Φ φωτοληψίας ετών 1945,1960, απείραχτη τότε 
από τις ανθρώπινες επεμβάσεις (αμμώδης με υδροχαρή 
βλάστηση), καταργήθηκε και αποτέλεσε, από της κατα¬ 
σκευής του έργου, γήπεδο όμορο των παρόχθιων φε- 
ρομένων ιδιοκτησιών.Το έργο θεωρείται νόμιμο καθώς 
κατασκευάστηκε από την αρμόδια Τεχνική Υπηρεσία 
της Νομαρχίας για την προστασία των παρόχθιων φε- 
ρομένων ιδιοκτησιών και λαμβάνεται υπόψη, οπότε η 
οριογραμμή αιγιαλού τίθεται στη στέψη του. 

ν. από το Ν.Α. άκρο του ως άνω τοιχείου έως τον πόδα 
του κεκαμμένου προβλήτα με κατεύθυνση από Ν.Δ. προς 
Β.Α. έχει διενεργηθεί αυθαίρετη πρόσχωση, η οποία προ¬ 
φανώς δεν λαμβάνεται υπόψη για τον καθορισμό της 
οριογραμμής του αιγιαλού και περιλαμβάνεται εξολο- 
κλήρου εντός αυτού. 

ζ) την ύπαρξη εγκεκριμένων χωροταξικών κατευθύν¬ 
σεων και χρήσεων γης που επηρεάζουν την παράκτια 
ζώνη και ειδικότερα: 

ι. το από 09-12-1929 π.δ. (ΦΕΚ 435/Α714-12-1929), με 
το οποίο εγκρίθηκε το ρυμοτομικό σχέδιο συνοικισμού 
Πλατάνας (Κύμης) καθώς και το διάγραμμα σε κλίμακα 
1:500 που το συνοδεύει, τα στοιχεία του οποίου ελή- 
φθησαν υπόψη για τον παρόντα καθορισμό, αφού σε 
αυτό αποτυπώνονται τα Ο.Τ., ο παραλιακός δρόμος και 
η ακτογραμμή κατά την περίοδο σύνταξής του. 

ιι. την αριθμ. 45/ΕΠΑ 30/07-01-87 (ΦΕΚ 238/Δ7 
18-03-1987) απόφαση Νομάρχη Εύβοιας, με την οποία 
καθορίστηκαν τα όρια, οι όροι και περιορισμοί δόμησης 
και η κατηγοριοποίηση του οικισμού Πλατάνα, κοινό¬ 
τητας Πλατάνας Ν. Εύβοιας καθώς και το διάγραμμα 
σε κλίμακα 1:5.000, που τη συνοδεύει. Σύμφωνα με την 
απόφαση αυτή το όριο του οικισμού περιλαμβάνει πε¬ 
ριοχές κατ'επέκταση (Β., Ν., και Δ.) του εγκ/νου σχεδίου 
πόλης και ο οικισμός έχει καταταχθεί στην κατηγορία 
του παραλιακού, ενδιαφέροντος, στάσιμου συνεκτικού 
και μεσαίου. 

ιιι. το ΓΠΣ Κύμης, το οποίο εγκρίθηκε με την αριθ. 1229/ 
49144/29-03-2013 (ΦΕΚ 140/Α.Α.Π./24-04-2013) 
απόφαση Γ.Γ. Αποκεντρωμένης Διοίκησης Θεσσαλίας - 


Στ. Ελλάδας, το οποίο περιλαμβάνει το δομικό σχέδιο 
χωρικής οργάνωσης των Δ.Ε (χάρτης Π1), το σχέδιο 
χρήσεων γης και προστασίας του περιβάλλοντος 
του συνόλου της διοικητικής περιοχής (χάρτης Π2 σε 
κλιμ.1:25.000),τα σχέδια πολεοδομικήςοργάνωσηςτου 
συνόλου των οικιστικών υποδοχέων α' και β' κατοικίας, 
την πολεοδομική οργάνωση των παραγωγικών 
δραστηριοτήτων (χάρτης Π.3.1, Π.3.2 και Π3.3 σε 
κλιμ.1:10.000), καθώς και το πρόγραμμα ενεργοποίησης 
του Γ.Π.Σ. 

Από το Γ.Π.Σ. προκύπτουν τα παρακάτω για την εξε¬ 
ταζόμενη περιοχή: 

- για όλο το παραλιακό μέτωπο: ενόψει του νέου χα¬ 
ρακτήρα του λιμανιού της Κύμης σε λιμάνι «εθνικής εμ¬ 
βέλειας» καθώς και τον «νέο διαπεριφερειακό άξονα», 
σκοπός του οποίου είναι να παραλάβει τον προορισμό 
των μετεπιβιβάσεων στο λιμάνι, εγκρίθηκε η αλλαγή 
του χαρακτήρα του άξονα παρ. Κύμης-Πλατάνα-παρ. 
Οξυλίθου. Συγκεκριμένα εγκρίθηκε η ένταξή του σε με¬ 
λέτη συνολικής ανάπλασης του ανατολικού θαλάσσιου 
μετώπου του Δήμου, με σκοπό τη μεγιστοποίηση του 
πλάτους της παραλίας, της απόδοσης σημαντικού τμή¬ 
ματος του οδοστρώματος στον πεζό και το ποδήλατο, 
αναβαθμίζοντας παράλληλα τον χαρακτήρα των παρά¬ 
κτιων εξυπηρετήσεων. 

- για το ρέμα Μέλανα: καθορίστηκε ζώνη προστα¬ 
σίας (ΥΔ3-χάρτης Π.2) πλάτους 20 μ. εκατέρωθεν των 
οριογραμμών του, όπως αυτές καθορίζονται και επικυ¬ 
ρώνονται με τη δημοσίευση σε ΦΕΚ κατά τις κείμενες 
διατάξεις, για την προστασία των παρόχθιων οικοσυ¬ 
στημάτων αλλά και την αποφυγή των πλημμυρικών φαι¬ 
νομένων. Για την εξασφάλιση της προστασίας τους, δεν 
επιτρέπονται η δόμηση, η περίφραξη καθώς και η κάθε 
μορφής διαμόρφωση του εδάφους που θα εμπόδιζε την 
ελεύθερη ροή του νερού. Η κατασκευή τυχόν αναγκαίων 
έργων υποδομής (δρόμοι, γέφυρες κ.λπ..) να μελετάται 
λαμβάνοντας υπόψη ως μέγιστη πλημμυρική παροχή 
αυτή της 50ετίας. - Για την πολεοδομική οργάνωση: έχει 
προβλεφθεί Π.Μ. αναθεώρησης του ρυμοτομικού σχεδί¬ 
ου και μικρής κλίμακας επέκτασης α'κατοικίας, επιφάνει¬ 
ας 106,92 στρ., μέχρι τα όριο που έχει κατοικηθεί, ώστε 
να εξασφαλισθούν οι μελλοντικές ανάγκες των κατοί- 
κων-παραθεριστών (ΠΕΙ 4 και ΕΑ3 - χάρτης Π.3.1). Μέχρι 
την πολεοδόμηση της περιοχής επέκτασης προτείνο- 
νται οι χρήσεις γης Γενικής κατοικίας του άρθρου 3 του 
π.δ. 23-02-1987 (ΦΕΚ 166/Δ') ενώ απαγορεύονται οι χρή¬ 
σεις γεωργοκτηνοτροφικών-γεωργοπτηνοτροφικών κτι¬ 
ρίων, στεγάστρων σφαγής, εγκαταστάσεων μεταλλείων 
και λατομείων και βιομηχανικών-βιοτεχνικών οχλουσών 
εγκαταστάσεων. 

η) Το γεγονός ότι στην περιοχή δεν υφίσταται κτημα¬ 
τολόγιο. 

θ) Τη μη ύπαρξη ευπαθών οικοσυστημάτων και προ- 
στατευόμενων περιοχών. 

ι) Τη μη ύπαρξη καταγεγραμμένων δημοσίων κτημά¬ 
των, αρμοδιότητας Υπ. Οικονομικών που βρίσκονται σε 
άμεση γειτνίαση με την παράκτια ζώνη. 

12. Τα στοιχεία που προβλέπονται από το άρθρο 6 του 
ν. 2971/2001 για τον καθορισμό του παλαιού αιγιαλού 
και στην προκειμένη περίπτωση, όπωςπροαναφέρθηκε 

στην παρ.11 .στ.ιν. της παρούσας, από την εκτέλεση, υπό 
του Δημοσίου, τεχνικού έργου (αντιπλημμυρικού τοί¬ 
χου) επί του ρέματος Μέλανα και μάλιστα στην εκβολή 
του, που έχει άμεση αλληλεπίδραση με τη θάλασσα και 
την ανάβαση του χειμερίου κύματος στο σημείο αυτό, 
λόγω των κυματισμών που προκαλούνται συνεπεία των 
έντονων Β. Β.Α. ανέμων που επηρεάζουν την περιοχή, 
δημιουργήθηκε χερσαίος χώρος (γήπεδο), που άλλοτε 
αποτελούσε αιγιαλό. Επομένως απαιτείται η χάραξη και 
οριογραμμής παλαιού αιγιαλού ώστε να περιλαμβάνο¬ 
νται εντός αυτού οι άγονες, αμμώδεις, ακαλλιέργητες 
και χωρίς ίχνη νομής και κατοχής εκτάσεις, όπως αυτές 
παρατηρούνται στις Α/Φ 1945 και 1960 καθώς και σε 
παλαιές φωτογραφίες αρχείου, δηλαδή στην προ της 
κατακευής των έργων κατάσταση. Εξάλλου και σύμ¬ 
φωνα με τις διατάξεις του άρθρου 1 του ν. 116/1975 
«η εν ποταμώ μη πλευσίμω συνεπεία τεχνικών έργων 
αναφανείσα νήσος, ως και η συνεπεία τοιούτων έργων 
αποκαλυφθείσα ή εγκαταληφθείσα κοίτη ποταμού μη 
πλεύσιμου ανήκουν εις το Δημόσιον». 

Σχετικές είναι και η από 10-07-2015 έκθεση Δ. Προ- 
κάκη, υπαλλήλου της κτηματικής Υπηρεσίας Εύβοιας 
και τεχνικού μέλους της παρούσας Επιτροπής και η από 
Σεπτεμβρίου 2015 Έκθεση τεκμηρίωσης του Νικολά¬ 
ου Κηρύκου, αγρονόμουτοπογράφου μηχανικού, που 
ελήφθησαν υπόψη και αξιολογήθηκαν από τα παρόντα 
μέλη, τα οποία απέκτησαν την πεποίθηση ότι πράγματι η 
έκταση αυτή αποτελεί εγκαταληφθείσα κοίτη, που άλλο¬ 
τε επηρεαζόταν από την ανάβαση του χειμερίου κύματος 
και αποτελούσε κατά την έννοια αυτή άλλοτε αιγιαλό. Η 
άποψη αυτή ενισχύθηκε από το γεγονός ότι οι τίτλοι επί 
των οποίων στηρίζει δικαιώματα η προς βορρά όμορη 
ιδοκτησία, που προβάλλει δικαιώματα κυριότητας επί 
του τμήματος αυτού είναι το αριθμ. 1157/1990 συμβό¬ 
λαιο γονικής παροχής ψιλής κυριότητας του συμβολαι¬ 
ογράφου Κύμης, Σπύρου Αριστείδη Μάγκου, σύμφωνα 
με το οποίο το όλο ακίνητο κατείχε ο δικαιοπάροχος 
από χρησικτησία, δικαίωμα που του αναγνωρίστηκε με 
τη με αρ.211 /1985 οριστική απόφαση του Πολυμελούς 
Πρωτοδικείου Χαλκίδας (Π.Π.Χ.), που κατέστη τελεσίδικη 
και αμετάκλητη με την αριθμ. 5809/1986 απόφαση του 
Εφετείου Αθηνών. Η απόφαση αυτή του Π.Π.Χ. εκδόθηκε 
επί της υπό χρονολογία 15/12/1966 και αριθμ. 671/1967 
αναγνωριστικής αγωγής. Το επίδικο ακίνητο, που απο- 
τέλεσε αντικείμενο της ως άνω αγωγής, περιγράφεται 
σαφώς ως προς την θέση, την επιφάνεια, τις περιμετρι¬ 
κές διαστάσεις και τους ομόρους στην αριθμ. 505/1967 
απόφαση των εν Χαλκίδι Πρωτοδικών, ως οικόπεδο 
επιφάνειας Ε=283 τ.μ. περίπου (με πλευρές Α. 15,20μ., 
Δ. 21,70 μ., Β. 14,00 μ. και Ν. 17,00 μ.). Σήμερα με το 
αριθμ. 1157/1990 συμβόλαιο, το ακίνητο περιγράφε- 
ται με επιφάνεια Ε=1.000 τ.μ. (με πλευρές Α. 4,50 μ. και 
18,70 μ., Δ. 22,40 μ., 2,80 μ. και 16,70 μ., Β. 29,00 μ. και 
Ν. 31,00μ.). Επομένως παρατηρείται κατά πολύ επέκτα¬ 
ση του ακινήτου τόσο ως προς την επιφάνεια όσο και 
ως προς τις πλευρικές διαστάσεις, που δεν καλύπτεται 
από τίτλους ούτε από την 211/1985 οριστική απόφαση 
του Π.Π.Χ., με την οποία αναγνωρίστηκε, όπως προα- 
ναφέρθηκε, η με χρησικτησία κυριότητα για οικόπεδο 


επιφάνειας Ε=283 τ.μ. Εξάλλου χρησικτησία έναντι του 
Δημοσίου δεν χωρεί εφόσον δεν συντρέχουν οι νόμιμες 
προϋποθέσεις που ορίζονται στις διατάξεις περί δημο¬ 
σίων κτημάτων καθώς και η απόκτηση κυριότητας με 
δικαστική απόφαση επί υποθέσεως χρησικτησίας μεταξύ 
ιδιωτών δεν αποτελεί δεδικασμένο για το Δημόσιο εφό¬ 
σον αυτό δεν συμμετείχε στην υπόψη δίκη. 

13. Την αριθμ. 8171/80898/19-06-2013 (ΦΕΚ 344/ 
Δ705-07-2013) απόφαση Γ.Γ. Αποκεντρωμένης Διοίκησης 
Θεσσαλίας - Στ. Ελλάδας, με την οποία επικυρώθηκε η 
από 04-10-2012 Έκθεση της αρμόδιας Επιτροπής και το 
από Ιουνίου 2010 τοπογραφικό διάγραμμα, σε κλίμακα 
1:500, του αγρ.-τοπ. Μηχανικού Γ. Καναρά, που τη συ¬ 
νοδεύει, για τον καθορισμό για πρώτη φορά των ορίων 
αιγιαλού-παλ. Αιγιαλού και δημιουργία ζώνης παραλίας, 
στη θέση εκτός σχεδίου Πλατάνας, δήμου Κύμης Αλιβε- 
ρίου, Ν. Εύβοιας. 

14. Το γεγονός ότι για τον καθορισμό της οριογραμμής 
του αιγιαλού, όπως αυτή εικονίζεται στο από Ιουνίου 
2010 διάγραμμα, που συνοδεύει την ως άνω απόφαση, 
δεν είχε τεθεί υπόψη στην τότε Επιτροπή ότι η χαρα¬ 
κτηρισμένη από το έτος 1956 υπ'αριθμ. 8 επαρχιακή 
οδός εκτείνεται και διέρχεται και εντός του παραλιακού 
οικισμού της Πλατάνας και έτσι καθόρισε λανθασμένα 
οριογραμμή αιγιαλού, με τέτοιο τρόπο ώστε να συμπε- 
ριλάβει εντός αιγιαλού το εντός οικισμού, προς νότο της 
εξεταζόμενης αυτής περιοχής, τμήμα της οδού, αφού το 
είχε θεωρήσει ως αυθαίρετο τεχνικό έργο, οπότε απαι¬ 
τείται επανακαθορισμός των ορίων, από τις κορυφές 7 
έως 14 του αιγιαλού αυτού με αντίστοιχη μετατόπιση 
της οριογραμμής παραλίας από τις κορυφές 7' έως 14' 
(αυτεπάγγελτος επανακαθορισμός- παρ.1 του άρθρου 
7Αν. 2971/2001). 

15. Την αριθμ. 5243/14-05-1981 (ΦΕΚ 549/Δ7 
01-10-1981) απόφαση Νομάρχη Εύβοιας, με την οποία 
καθορίστηκε η οριογραμμή του χειμερίου κύματος στη 
θέση «Κάτω Ποταμιά, Κύμης», Ν. Εύβοιας, που αποτε¬ 
λεί όμορη προς νότο περιοχή της εξεταζομένης, καθώς 
και το διάγραμμα που τη συνοδεύει, βάσει του οποίου 
έγινε η απαιτούμενη συναρμογή της κορυφής αιγιαλού 
(κορυφή 1). 

16. Για τον καθορισμό της οριογραμμής παραλίας η 
Επιτροπή αφού έλαβε υπόψη τις διατάξεις των άρθρων 1 
(παρ.2), 2 (παρ.3) και 7 (παρ.1) του ν. 2971/2001 και συ- 
νεκτιμώντας τα δεδομένα, που προαναφέρθηκαν και 
προβλέπονται από τις εγκ/νες χωροταξικές κατευθύν¬ 
σεις δεν καθορίζει οριογραμμή παραλίας για το εντός 
σχεδίου και το εντός ορίων οικισμού τμήμα (περιοχή 
από κορυφή 1 έως κορυφή 36) καθώς εξασφαλίζεται 
μέσω της παραλιακής οδού η επικοινωνία της ξηράς με 
τη θάλασσα και αντίστροφα, ενώ για το τμήμα από κο¬ 
ρυφή 36 έως 42 του αιγιαλού, που αλλάζει η μορφολογία 
της ακτής (βραχώδης με εντονότερες κλίσεις) προτείνει 
τη δημιουργία ζώνης παραλίας πλάτους δέκα (10) μέ¬ 
τρων, που θεωρείται απαραίτητη για την εξυπηρέτηση 
της ήπιας πρόσβασης στην ακτή και για την επίτευξη 
των χωροταξικών κατευθύνσεων που αναλύονται στο 
εγκ/νο ΓΠΣ (ανάπλαση θαλασσίου μετώπου με αλλαγή 
χαρακτήρα της ε.ο., κ.λπ..), 

Τεύχος Δ'26/15.02.2019 


Ύστερα από τα παραπάνω η Επιτροπή 

ΑΠΟΦΑΣΙΖΕΙ 

Επί του παραπάνω από 01 -10-2018 υπόβαθρου ορ- 
θοφωτοχάρτη σε κλίμακα 1:1000, σε δύο (2) πινακίδες: 

1) Επανακαθορίζει την οριογραμμή του αιγιαλού, που 
οριστικοποιήθηκε για πρώτη φορά μετηναριθμ. 14008/ 
132512/04-09-2018 (ΦΕΚ 383/Δ') απόφαση του Συντο¬ 
νιστή Αποκεντρωμένης Διοίκησης Θεσσαλίας - Στ. Ελ¬ 
λάδας, περί οριστικοποίησης προκαταρκτικής γραμμής 
αιγιαλού (Π.Ο.Α.) στην Π.Ε. Εύβοιας, με κόκκινη συνε¬ 
χή πολυγωνική γραμμή με στοιχεία 1,2,3,...,35,36, της 
οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ '87). 

2) Δεν καθορίζει στο τμήμα αυτό οριογραμμή παρα¬ 
λίας καθώς εξασφαλίζεται μέσω της παραλιακής επαρ¬ 
χιακής οδού η επικοινωνία της ξηράς με τη θάλασσα 
και αντίστροφα. 

3) Αποφαίνεται ότι σε τμήμα της περιοχής αυτής υπάρ¬ 
χει παλαιός αιγιαλός και καθορίζει αυτόν με μπλε συνεχή 
πολυγωνική γραμμή με στοιχεία 1 ",2",3",4", της οποίας οι 
κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87). Ο παλαιός αιγιαλός χα- 
ράσσεται έτσι ώστε να περιλαμβάνονται εντός αυτού οι 
άγονες, αμμώδεις, ακαλλιέργητες και χωρίς ίχνη νομής 
και κατοχής εκτάσεις, όπως αυτές παρατηρούνται στις 
Α/Φ 1945 και 1960 καθώς και σε παλαιές φωτογραφίες 
αρχείου και οι οποίες αποτελούν την εγκαταληφθείσα 
κοίτη του ρέματος Μέλανα. 

4) Επανακαθορίζει μερικώς τις οριογραμμές αιγιαλού 
και παραλίας, που είχαν καθορισθεί για πρώτη φορά 
με την αριθμ. 8171/80898/19-06-2013 (ΦΕΚ 344/Δ7 
05-07-2013) απόφαση Γ.Γ. Αποκεντρωμένης Διοίκησης 
Θεσσαλίας-Στ. Ελλάδας ως εξής: 

α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 36,37,...,42, της οποίας 


οι κορυφές εξασφαλίζονται με συντεταγμένες εξαρτημέ¬ 
νες από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύστη¬ 
μα Αναφοράς 1987 (ΕΓΣΑ '87). Η κορυφή 36 αντικαθιστά 
την κορυφή 14 του αρχικού καθορισμού και η κορυφή 
42 ταυτίζεται με την κορυφή 7 του αρχικού καθορισμού. 

β. Την οριογραμμή της παραλίας με κίτρινη συνεχή 
πολυγωνική γραμμή με στοιχεία 1 ',2'...,8',9', της οποίας οι 
κορυφές εξασφαλίζονται με συντεταγμένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ '87). Η κορυφή 1' αντικαθιστά την κορυφή 
14'του αρχικού καθορισμού και η κορυφή 9'ταυτίζεται 
με την κορυφή 7'του αρχικού καθορισμού. 

Η οριογραμμή παραλίας καθορίζεται κατά τρόπο που 
να απέχει σταθερή απόσταση δέκα (10) μέτρων από την 
οριογραμμή του αιγιαλού, για να εξυπηρετηθούν οι σκο¬ 
ποί της παρ.2 του άρθρου 1, της παρ.3 του άρθρου 2 και 
τηςπαρ.1 του άρθρου 7 του ν. 2971/2001. 

Η ΕΠΙΤΡΟΠΗ 

Η Πρόεδρος 

ΑΘΗΝΑ ΜΠΟΥΡΙΚΑ 
αγρ.-τοπ. μηχ. ΠΕ/Α 

Τα Μέλη 

ΔΗΜΗΤΡΙΟΣ ΠΡΟΚΑΚΗΣ 
αγρ.-τοπ. μηχ. ΠΕ/Α 

ΓΕΩΡΓΙΟΣ ΠΟΛΥΧΡΟΝΙΟΥ 
πλωτάρχης Λ.Σ. 

ΑΙΚΑΤΕΡΙΝΗ ΔΕΛΗΚΩΣΤΑ 
τοπογράφος μηχανικός ΤΕ/Α 

Η γραμματέας 
ΠΑΝΑΓΙΩΤΑ ΠΟΥΡΝΗ 
εφοριακός ΠΕ/Α 

